NAČELA

* Načelo ustvarjalnosti
* Načelo svobodnega likovnega izražanja
* Načelo interesa in aktivnosti
* Načelo kakovosti in vzgojne usmerjenosti
* Načelo individualizacije in prilagojenosti razvojni stopnji
* Načelo nazornosti
* Načelo življenjske in psihične bližine
* Načelo postopnosti in sistematičnosti
* Načelo eksemplarnosti

NAČELO USTVARJALOSTI

* Je najpomembnejše in temeljno načelo v likovni vzgoji
* Ustvarjalnost je osnovno gibalo izraznih dejavnosti, likovnega izražanja in likovne umetnosti.
* Uporaba tega načela ima poseben pomen pri razvijanju likovno oblikovnih in likovno izraznih sposobnosti učencev

NAČELO SVOBODNEGA LIKOVNEGA IZRAŽANJA

* Svobodno likovno izražanje je pogoj za ustvarjalnost.
* To načelo prepušča otrokom svobodno izbiro poti do rešitve likovne naloge in odklanja postavljanje otrok pred gotove likovne rešitve
* Načelo upoštevamo pri svobodnem izbiranju likovnih postopkov in likovnih rešitev vsakega posameznika

NAČELO INTERESA IN AKTIVNOSTI

* To načelo predvideva interes in zavestno aktivnost učencev v procesu likovne vzgoje
* Načelo se nanaša predvsem na izbiranje motivov in tem za likovno izražanje
* Otrok je ustvarjalen, oziroma bo ustvarjal dobra likovna dela kadar bo za delo notranje motiviran

NAČELO KAKOVOSTI IN VZGOJNE USMERJENOSTI

* Nanaša se na likovna umetniška dela, oziroma reprodukcije, ki jih mi kot učitelji kažemo učencem, ter na likovno didaktične aplikacije, ki bi naj bile kakovostne
* Otroke seznanjamo samo z preverjeno kvalitetnimi likovnimi deli
* Učitelj se mora zavedati, da je nujno potreben stik z dobrimi likovnimi deli, če hočemo, da učenci razvijejo občutek za lepo
* Sposobnost vrednotenja, ločevanja dobrih, slabih, kičastih del, je pa možna preko razvitega občutka za umetniške kakovosti

NAČELO INDIVIDUALIZACIJE IN PRILAGOJENOSTI RAZVOJNI STOPNJI

* Učitelj se zaveda individualnih razlik med otroki in jih vzpodbuja
* Likovni izraz otroka je individualen in prilagojen z razvojno dobo posameznika, kar moramo upoštevati pri likovni vzgoji, torej vse značilnosti ter posebnosti posameznika, temu potem tudi prilagodimo načine pedagoškega delovanja, pristope k posamezniku med praktičnim likovnim delom, merila za analiziranje, vrednotenje itd.

NAČELO NAZORNOSTI

* Se nanaša na večino segmentov likovne vzgoje
* Nazorne in jasne so aplikacije vizualne stvarnosti
* Nazorna so navodila za delo
* Nazorno je demonstriranje likovnih postopkov
* Nazorna je uporaba likovne tehnike
* Jasni in nazorno so predstavljeni kriteriji za vrednotenje likovnih del
* Nazorne so predstavitve likovnih fenomenov, barvnih kontrastov, različnih vrst črt itd

NAČELO ŽIVLJENJSKE IN PSIHIČNE BLIŽINE

* Ko izberemo temo in motiv, izhajamo iz neposrednega otrokovega okolja in hkrati skrbimo, da lahko otroci vzpostavijo do vsebin čustven odnos
* Ob izbiri motivov in likovnih tem se to načelo lahko upošteva pri seznanjanju z novimi likovnimi materiali
* Npr. pri portretu upodabljamo koga od staršev, prijatelja

NAČELO POSTOPNOSTI IN SISTEMATIČNOSTI

* To pomeni, da otroke vodimo od bližnjega k daljnemu, od znanega k neznanemu, od enostavnega j zapletenemu
* S psihološkega stališča upoštevamo zakonitosti otrokovega razvoja, razvojna zaporedja na kognitivnem, psihomotoričnem, afektivnem področju in upoštevamo razvojne stopnje otrokovega likovnega izražanja.

NAČELO EKSEMPLARNOSTI

* Učitelj izpostavi tiste vsebine, ki omogočajo največjo kvaliteto realizacije ciljev in nalog likovne vzgoje
* Učitelj izbere tiste teme in motive, ki omogočajo najbolj kvalitetno rešitev likovne naloge
* Načelo pride do izraza, ko učenci spoznavajo likovna dela iz domače in svetovne zakladnice likovne umetnosti

KAJ ŠKODI OTROKOM PRI LIKOVNI VZGOJI

* Risanje otrokom oziroma učenje risanja
* Popravljanje otrokovih obilk
* Pobarvanke
* Pretirano razstavljanje otroških izdelkov
* Pretirane pohvale
* Komentiranje med likovnim izražanjem
* Ilustriranje na podlagi ogleda ilustracij
* Vmešavanje staršev v likovna dela otrok